ΓΡΑΠΤΗ ΕΡΩΤΗΣΗ E-0681/02

υποβολή: Caroline Jackson (PPE-DE)και Phillip Whitehead (PSE) προς την Επιτροπή

(11 Μαρτίου 2002)

Θέμα: Ασφάλεια των επιβατών στις πτήσεις της Virgin Express και κανονισμοί για την απόσταση μεταξύ των καθισμάτων

Πετώντας κανείς από τις Βρυξέλλες για το αεροδρόμιο Heathrow του Λονδίνου με την εταιρία Virgin Express μπορεί να διαπιστώσει ότι οι σειρές των καθισμάτων στα αεροσκάφη που χρησιμοποιούνται είναι τοποθετημένες τόσο κοντά η μία στην άλλη, ώστε να είναι αδύνατον στους επιβάτες να πάρουν θέση αναγκαστικής προσγείωσης σε περίπτωση επείγοντος περιστατικού. Εφόσον τα αεροσκάφη είναι εγγεγραμμένα στο Βέλγιο, και άραπόκεινται στους κανονισμούς του Διεθνούς Οργανισμού Πολιτικής Αεροπορίας, η Virgin Express δεν έχει τη νομικήποχρέωση να παρέχει συγκεκριμένο ελάχιστο χώρο μεταξύ των καθισμάτων. Εντούτοις, η παρούσα διαρρύθμιση καθισμάτων θέτει πραγματικά σε κίνδυνο την ασφάλεια των Ευρωπαίων επιβατών των αερομεταφορών που πετάνε με αυτές τις πτήσεις. Είναι η Επιτροπή ενήμερη για αυτή την κατάσταση·

Σκοπεύει η Επιτροπή να εισαγάγει νομοθεσία στην ΕΕ, προκειμένου να αυξήσει την πρότυπη απόσταση μεταξύ των καθισμάτων βασιζόμενη στα συμπεράσματα μιας πρόσφατης μελέτης που εκπόνησε ο Σύνδεσμος Αρχών Πολιτικής Αεροπορίας, σύμφωνα με την οποία έγινε γνωστό ότι η απόσταση θα πρέπει να επιμηκυνθεί λόγω της αύξησης του ύψους και του βάρους των πληθυσμών·

Απάντηση της κας de Palacio Εξ ονόματος της Επιτροπής

(25 Απριλίου 2002)

Τα αεροσκάφη πιστοποιούνται από τα κράτη μέλη σύμφωνα με την προδιαγραφή ασφαλείας JAR-25 του Συνδέσμου Αρχών Πολιτικής Αεροπορίας (JAA), η οποία εφαρμόζεταιποχρεωτικώς στην Κοινότητα μέσω του κανονισμού (ΕΟΚ) αριθ. 3922/91 του Συμβουλίου της 16ης Δεκεμβρίου 1991 για την εναρμόνιση τεχνικών κανόνων και διοικητικών διαδικασιών στον τομέα της Πολιτικής Αεροπορίας(1). Η προδιαγραφή JAR-25 πληροί τις απαιτήσεις του Παραρτήματος 8 της Σύμβασης του Διεθνούς Οργανισμού Πολιτικής Αεροπορίας και, σε μεγάλο βαθμό, είναι εναρμονισμένη με την αντίστοιχη αμερικανική προδιαγραφή FAR-25 της Ομοσπονδιακής Υπηρεσίας Αεροπορίας των ΗΠΑ.

Στις ανωτέρω προβλεπόμενες προδιαγραφές ασφαλείας δεν προβλέπονται ρητώς οι παράμετροι που αφορούν την διαρρύθμιση του θαλάμου επιβατών, όπως η απόσταση μεταξύ των καθισμάτων και άλλα, αλλά ρυθμίζονται εμμέσως από τις απαιτήσεις σχετικά με την εγκατάλειψη του αεροσκάφους και την προστασία έναντι τραυματισμών της κεφαλής και των κάτω άκρων σε περιπτώσεις έκτακτης προσγείωσης.

Όπως οποιαδήποτε άλλη προδιαγραφή, η JAR-25 προσαρμόζεται σε τακτά χρονικά διαστήματα στην τεχνική πρόοδο και τις μεταβαλλόμενες ανάγκες. Ο Σύνδεσμος Αρχών Πολιτικής Αεροπορίας διαθέτει ως εκ τούτου προϋπολογισμό για την έρευνα για να χρηματοδοτούνται μελέτες που αφορούν την ασφάλεια. Η μελέτη στην οποία αναφέρεται το Αξιότιμο Μέλος εντάσσεται στο συντονισμένο από τον JAA πρόγραμμα έρευνας σχετικά με την ασφάλεια του θαλάμου επιβατών.

Στην εν λόγω μελέτη αξιολογούνται οι συνθήκες που παρέχει η διάταξη των καθισμάτων με βάση τις σημερινές σωματομετρικές διαστάσεις λαμβάνονταςπόψη τις απαιτήσεις για την περίπτωση επείγουσας προσγείωσης όπως προαναφέρεται.

Μέχρις να λειτουργήσει η μελλοντική Υπηρεσία για την Ασφάλεια της Αεροπορίας η τυποποίηση θα εξακολουθήσει να διενεργείται από τον JAA. Η Επιτροπή θεωρεί κατά συνέπεια, ότι καταρχήν αποτελεί θέμα των εμπειρογνωμόνων του JAA να αξιολογήσουν τα αποτελέσματα της μελέτης και να αποφασίσουν κατά πόσον απαιτούνται τροποποιήσεις της προδιαγραφής JAR-25. Η Επιτροπή δεν προγραμματίζει ως εκ τούτου να προτείνει κανονισμό σχετικά με την απόσταση μεταξύ των καθισμάτων, αλλά προτιμά ναιοθετήσει τα αποτελέσματα της μελέτης με τροποποίηση, εάν χρειασθεί, τηςποχρεωτικώς εφαρμοζόμενης προδιαγραφής για την ασφάλεια JAR-25. Η Επιτροπή θεωρεί σημαντικό στοιχείο για την ασφάλεια το αντικείμενο της μελέτης και θα παρακολουθήσει εκ του σύνεγγυς τις εργασίες που επιτελούνται από τον JAA.

Από τη στιγμή που, στο εγγύς μέλλον, θα λειτουργήσει η Υπηρεσία για την Ασφάλεια της Αεροπορίας, τα αεροσκάφη και τα μέρη και συστήματά τους θα πιστοποιούνται από την Υπηρεσία κατ' εφαρμογή των προδιαγραφών αξιοπλοΐας που θα προτείνονται από την Επιτροπή κατόπιν σύστασης της Υπηρεσίας και θα εκδίδονται από την Επιτροπή σύμφωνα με την διαδικασία της κανονιστικής επιτροπής.

(1) ΕΕ L 373 της 31.12.1991.